CELEX: 62008TN0276
Language: el
Date: 2008-07-15 00:00:00
Title: Υπόθεση T-276/08: Αγωγή της 15ης Ιουλίου 2008 — Al-Aqsa κατά Συμβουλίου

13.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/15
            
         Αγωγή της 15ης Ιουλίου 2008 — Al-Aqsa κατά Συμβουλίου
   (Υπόθεση T-276/08)
   (2008/C 236/25)
   Γλώσσα διαδικασίας: η ολλανδική
   Διάδικοι
   
      Ενάγον: Al-Aqsa (Heerlen, Ολλανδία) (εκπρόσωποι: J. Pauw και M. Uiterwaal, δικηγόροι)
   
      Εναγόμενο: Συμβούλιο της Ευρωπαϊκής Ενώσεως
   Αιτήματα του ενάγοντος
   Το ενάγον ζητεί από το Πρωτοδικείο:
   
               —
            
            
               να υποχρεώσει το Συμβούλιο να καταβάλει στο ενάγον αποζημίωση που να ανέρχεται σε 10 600 000 ευρώ πλέον τόκων από την ημερομηνία της αποφάσεως που πρόκειται να εκδοθεί ή, τουλάχιστον, στο ποσό που θα καθορίσει το Πρωτοδικείο·
            
         
               —
            
            
               να καταδικάσει το Συμβούλιο στα δικαστικά έξοδα.
            
         Ισχυρισμοί και κύρια επιχειρήματα
   Το ενάγον ζητεί να αποκατασταθεί η ζημία που ισχυρίζεται ότι υπέστη καθόσον με την απόφαση 2003/480/ΕΚ του Συμβουλίου της 27ης Ιουνίου 2003 (1) εγγράφηκε στον κατάλογο των προσώπων επί των οποίων έχει εφαρμογή ο κανονισμός 2001/2580/ΕΚ (2). Στη συνέχεια, η εγγραφή του ενάγοντος διατηρήθηκε σε κάθε αναθεώρηση του καταλόγου αυτού.
   Το ενάγον προβάλλει ότι για διάφορους λόγους οι αποφάσεις αυτές δεν είναι σύννομες. Το ενάγον ισχυρίζεται πρώτα ότι η απόφαση 2006/379/ΕΚ της 29ης Μαΐου 2006 (3) ακυρώθηκε από το Πρωτοδικείο λόγω αντιθέσεως με την επιταγή εμπεριστατωμένης αιτιολογίας (4). Το ενάγον διατείνεται περαιτέρω ότι οι αποφάσεις του Συμβουλίου έχουν διάφορες ουσιαστικές ελλείψεις. Εν προκειμένω, παραπέμπει στους ισχυρισμούς που προέβαλε στις υποθέσεις T-327/03 και T-348/07, Al-Aqsa κατά Συμβουλίου (5).
   Κατά το ενάγον, πρόκειται για κατάφωρες προσβολές ατομικών δικαιωμάτων, οι οποίες έτσι δικαιολογούν την επιδίκαση αποζημιώσεως. Η ζημία που υπέστη το ενάγον συνίσταται σε προσβολή της φήμης του και σε ηθική βλάβη, για τις οποίες το Συμβούλιο είναι υπεύθυνο από τις 28 Ιουνίου 2003, ημερομηνία ενάρξεως της ισχύος των κοινοτικών μέτρων.
   
      (1)  Απόφαση για την εφαρμογή του άρθρου 2, παράγραφος 3, του κανονισμού (EK) 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και την κατάργηση της αποφάσεως 2002/974/ΕΚ (ΕΕ L 160, σ. 81).
   
      (2)  Κανονισμός του Συμβουλίου της 27ης Δεκεμβρίου 2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (ΕΕ L 344, σ. 70).
   
      (3)  Απόφαση του Συμβουλίου για την εφαρμογή του άρθρου 2, παράγραφος 3, του κανονισμού (ΕΚ) 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση της αποφάσεως 2005/930/ΕΚ (ΕΕ L 144, σ. 21).
   
      (4)  Απόφαση του Πρωτοδικείου της 11ης Ιουλίου 2007, T-327/03, Al-Aqsa κατά Συμβουλίου (δεν έχει δημοσιευθεί ακόμη στη Συλλογή).
   
      (5)  ΕΕ 2003, C 289, σ. 30, και ΕΕ 2007, C 269, σ. 61.